CELEX: 62010TN0533
Language: lt
Date: 2010-11-24 00:00:00
Title: Byla T-533/10: 2010 m. lapkričio 24 d. pareikštas ieškinys byloje DTS Distribuidora de Televisión Digital prieš Europos Komisiją

29.1.2011   
            
            
               LT
            
            
               Europos Sąjungos oficialusis leidinys
            
            
               C 30/44
            
         2010 m. lapkričio 24 d. pareikštas ieškinys byloje DTS Distribuidora de Televisión Digital prieš Europos Komisiją
   
   (Byla T-533/10)
   ()
   2011/C 30/80
   Proceso kalba: ispanų
   
      Šalys
   
   
      Ieškovė: DTS Distribuidora de Televisión Digital, SA (Tres Cantos, Madridas, Ispanija), atstovaujama advokato H. Brokelmann ir advokato M. Ganino
   
      Atsakovė: Europos Komisija
   
      Ieškovės reikalavimai
   
   
               —
            
            
               Panaikinti 2010 m. liepos 20 d. Komisijos sprendimą C(2010) 4925 galutinis, ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė šioje byloje, mokamos palydovinės televizijos operatorė, ginčija 2010 m. liepos 20 d. Komisijos sprendimą C(2010) 4925 galutinis dėl valstybės pagalbos schemos Nr. 37/2009 (buvęs NN 58/2009), kurią Ispanija ketina taikyti Corporación de Radio y Televisión Española (RTVE), kuriame ši 2009 m. rugpjūčio 28 d. Įstatymu 8/2009 dėl Corporación de Radio y Televisión Española finansavimo iš dalies pakeista schema pripažįstama suderinama su bendrąja rinka, nesant būtina išnagrinėti jos finansavimo būdų.
   Ieškovės nuomone Komisija neturėjo leisti šios pagalbos schemos, neišnagrinėjusi minėtu įstatymu nustatytų finansavimo būdų ir, pirmiausia, 1,5 % mokesčio nuo bruto pajamų, taikomo televizijos transliuotojams, transliuojantiems mokamais televizijos kanalais.
   Ieškiniui pagrįsti ieškovė nurodo šiuos argumentus:
   
               —
            
            
               teisės klaidą, nes Komisija leido ginčijamą pagalbą neišnagrinėjusi finansavimo būdų. Šiuo klausimu ieškovė teigia, kad pagal nusistovėjusią teismo praktiką pagalbos priemonės tyrimas neturi būti atskirtas nuo jos finansavimo būdo tuo atveju, kai pastarasis yra neatskiriama pagalbos priemonės dalis ir kai, kiek tai susiję su šiuo atveju, 1,5 % mokestis nuo bruto pajamų, taikomas televizijos transliuotojams, transliuojantiems mokamais televizijos kanalais, patenka į pagalbos schemą. Todėl Komisija turėjo ją išnagrinėti kaip ir pagalbą.
            
         
               —
            
            
               SESV 106 straipsnio 2 dalies pažeidimą, nes Komisija leido pagalbos schemą, kuri nesuderinama su proporcingumo principu, nes ją finansuojantys mokesčiai rimtai iškraipo transliavimo turinio rinkų ir pardavimo auditorijai rinkos konkurenciją, kas neatitinka bendrojo intereso.
            
         
               —
            
            
               SESV 49 ir 63 straipsnių pažeidimą. Ieškovės nuomone, Komisija pažeidė šias nuostatas, nes patvirtintos pagalbos finansavimo būdas yra steigimosi ir kapitalo judėjimo laisvių ribojimas, nes daro mažiau patrauklų pasinaudojimą šiomis laisvėmis kitose valstybėse narėse įsisteigusiems mokamos televizijos operatoriams ir investitoriams.